Birger Hatlebakk

Birger Hatlebakk  (født 20. august 1912 i Elnesvågen, død 27. mars 1997) var en norsk forretningsmann og politiker. Hatlebakk var en industri-gründer og grunnla bedriftene Moxy og Glamox. Som politiker var han vararepresentant på Stortinget for Venstre fra Møre og Romsdal i perioden 1969 til 1973. Stortinget om Birger Hatlebakk  Hatlebakk studerte til siv.ing. ved NTH og underviste deretter
ved Trondheim Tekniske Skole en tid (1941).  Samtidig eksperimenterte han med produksjon av variert teknologi, herunder vindmøller, koblingsbokser for elektriske anlegg, dørvridere og det som skulle bli hans viktigste bidrag, nemlig glamoxering (1948) som er elektrokjemisk overflatebehandling av aluminium.
Han startet bedriften Glamox (1950) som ble flyttet til Molde (1955), samt etablerte truckprodusenten Moxy (1974) i hjembygda.

Hatlebakk er referert til i sangen «Arne Armoen og personalsjefen» (1975) av Vømmøl Spellmannslag: Takket være strukturrasjonalisering, kapitalinvestering, indoktrinering, hatlebakkisering, sentralisering og inflasjon.

 Utmerkelser 
 Norske Ingeniørers Forenings gullmedalje for utvikling av det tekniske miljø (1993). 

 Referanser 

 Litteratur 
 John Hollen, Ved slottets port: historien om Birger Hatlebakk (1991)

 Eksterne lenker 


Kategori:Venstre-politikere i Møre og Romsdal
Kategori:Vararepresentanter til Stortinget
Kategori:Norske industrigründere
Kategori:Norske sivilingeniører
Kategori:Personer fra Fræna kommune